किन्तु प्रेम? उम्र का लिहाज़ नहीं करता। प्रेम किसी चीज़ का लिहाज़ नहीं करता। जात-धर्म का नहीं। गोत्र और दर्जे का नहीं। हमारे यहाँ लोग हर उस चीज़ से डरते हैं जो दूसरों को (और ख़ुद उन्हें भी) निडर बना देता है। एक बार 'लोग क्या कहेंगे' का डर दिल से निकल जाए, फिर इंसान को किसी धर्म या झूठी रस्मों के खूँटे से बाँधना मुश्किल है। शायद इसलिए समाज में प्रेम को बांधने की कोशिश ही है। कभी धमकी दे कर, कभी मार कर, कभी मज़ाख़ उड़ा कर।